උණුසුම්කාරී තත්ත්වය උග්‍රවීමත් සමඟ පොලීසිය ජල සහ කඳුළු ගෑස් ප්‍රහාරයක් එල්ල කරනු ලැබුවා.උණුසුම් තත්ත්වය ඇති වී අවස්ථාවේ සිදුවූ ගල්, මුල් ප්‍රහාර සහ කඳුළු ගෑස් ප්‍රහාර මධ්‍යයේ පැවැති කලබලකාරී තත්ත්වය හේතුවෙන් පොලිස් නිලධාරීන් 3 දෙනෙකු ඇතුළු දස දෙනෙකු තුවාල ලබා ප්‍රතිකාර සඳහා හම්බන්තොට රෝහලට ඇතුළත් කර ඇති බවයි එම රෝහලේ ප්‍රකාශකයෙකු කියා සිටියේ.මෙම විරෝධතාවයන් අතරතුර අග්‍රාමාත්‍ය රනිල් වික්‍රමසිංහ සහ ශ්‍රී ලංකාවේ චීන තානාපති නිලධාරීන්ගේ ප්‍රධානත්වයෙන් සමරු ඵලකය විවෘත කරමින් උත්සව සභාවේ වැඩ කටයුතු ආරම්භ කෙරුණා.එම අවස්ථාවට එක්වෙමින් අදහස් දැක්වූ වරාය හා නාවික කටයුතු ඇමති අර්ජුණ රණතුංග කියා සිටියේ රටට හෝ ජනතාවට අහිතකර කිසිදු ගිවිසුමකට අත්සන් නොතබන බවයි.අමාත්‍ය විජිත් විජයමුණි සොයිසා ද මෙහිදී අදහස් පළ කළ අතර ඔහු කියා සිටියේ දේශපාලන භේදයකින් තොරව දැවැන්ත සංවර්ධන ව්‍යාපෘති වෙනුවෙන් සියලු දෙනා එක්ව කටයුතු කරන බවයි.